Η ανακοίνωση καθορίζει τον τρόπο με τον οποίο η Ευρωπαϊκή Επιτροπή αποφασίζει ποιες συμφωνίες δεν περιορίζουν σημαντικά τον ανταγωνισμό βάσει της νομοθεσίας της Ευρωπαϊκής Ένωσης (ΕΕ). Άρθρο 101 παράγραφος 1 της Συνθήκης για τη λειτουργία της Ευρωπαϊκής Ένωσης Το εν λόγω άρθρο απαγορεύει συμφωνίες μεταξύ επιχειρήσεων που δύνανται να εμποδίσουν, να επηρεάσουν ή να νοθεύσουν τον ανταγωνισμό ενός της ΕΕ. Το Δικαστήριο της ΕΕ (ΔΕΕ) έχει αναγνωρίσει επανειλημμένα ότι το εν λόγω άρθρο δεν εφαρμόζεται όταν η συμφωνία δεν επηρεάζει σημαντικά το εμπόριο ή τον ανταγωνισμό εντός της ΕΕ. Ανακοίνωση Παρέχει έναν ασφαλή λιμένα* για συμφωνίες μεταξύ επιχειρήσεων για τις οποίες η Επιτροπή θεωρεί ότι δεν επηρεάζουν σημαντικά τον ανταγωνισμό. Ο εν λόγω ασφαλής λιμένας εφαρμόζεται υπό την προϋπόθεση ότι: τα μερίδια αγοράς των επιχειρήσεων που συνάπτουν τις συγκεκριμένες συμφωνίες δεν υπερβαίνουν το 10 % για συμφωνίες μεταξύ ανταγωνιστών ή το 15 % για συμφωνίες μεταξύ μη ανταγωνιστών· και οι συμφωνίες δεν έχουν ως αντικείμενό τους να περιορίσουν τον ανταγωνισμό. Για να βοηθήσει τις επιχειρήσεις, η ανακοίνωση συνοδεύεται από ένα έγγραφο εργασίας των υπηρεσιών που περιλαμβάνει κατευθυντήριες γραμμές σχετικά με περιορισμούς του ανταγωνισμού "λόγω αντικειμένου".